


σχεδιάζοντας 
πάνω στην 
«πράσινη γραμμή» 


αυτοδιαχειριζόµενο ος στέκι αρχιτεκτονικής 


Η μπροσούρα αυτή αποτελεί µια προσπάθεια κατανόησης και κριτικής του 
µαθήµατος της σύνθεσης Ο: Στρατηγικές συρραφής της νεκρής ζώνης της 
Λευκωσίας 


Είναι ένα µέρος από αυτά που Κάνουμε, συλλογικά και ισότιµα, απέναντι σε έναν 
Κόσμο που αρνούμαστε, που στεκόµαστε ενάντια στις αρχές του και όσα αυτός 
γεννάει. Τα πανεπιστήμια της Καπιταλιστικής μητρόπολης, αποτελούν για εµάς τόπο 
για δράση και κριτική. [Ποτέ δεν θεωρήσαμµε ότι τα µαθήµατα μπορούν να 
Βρίσκονται στο απυρόθλητο, τόσο ὡς προς το περιεχόμενό τους όσο και ως προς 
τις σχέσεις που αναπαράγουν. 


Ανάμεσα στις πηγές που ανατρέξαµε γιατις ανάγκες αυτής της εισήγησης 
ξεχωρίζουμε [και προτείνουμε) τα βιβλία: «Τα μυστικά του βούρκου, καλά 
κρυμμένα μυστικά του ελληνικού ιμπεριαλισμού στον 20ο αιώνα [β΄ µέρος 1922- 
1974]» από τις εκδόσεις αντι-σχολειο [201 1] της λέσχης κατασκόπων του 2]ου 
αιώνα, «Ελλάδα, Τουρκία, Κύπρος. Η σύγκρουση των υπο-ιμπεριαλισμών. Πώς θα 
σταματήσουμε την απειλή του πολέμου)» εκδόσεις Μαρξιστικό Βιθλιοπωλείο. 
Καθώς και το κείµενο "Μεσόγειος: το υπόλοιπο κύπρος" από το περιοδικό 
Σαμποτάζ [φθινόπωρο του 1994] και την μπροσούρα από το αυτοδιαχειριζόµενο 
στέκι νομικής «για την Κύπρο» 


Η μπροσούρα αυτή τυπώθηκε και μοιράστηκε σε 600 ανττυπα τον Γενάρη του 2016 


οΙθΚἰαπΘγα[οο.ᾳΓ 





Λίγα λόγια για την Σύνθεση 9 


Μετά από χρόνια σπουδών και µε την ωριμότητα που µας προσφέρει η µεγάλη 
εμπειρία και τριβή σε ζητήματα αρχιτεκτονικά, πολεοδομικά και Κοινωνικά, έχοντας 
φτάσει αισίως στο Φ έτος της σχολης, ήρθε η ώρα να αντιμετωπίσουμε µε 
σοβαρότητα την τελευταία σύνθεση του προγράµµατος σπουδών, η οποία 
παραδοσιακά συνδυάζει θεωρητικά την πολεοδομική ανάλυση µιας ολόκληρης 
περιοχής και τον εκ νέου σχεδιασμό αυτής µε βάση την µαζική κατοίκησῃ. Το 
ζητούμενο του µαθήµατος είναι να δηµιουργήσεις νέες, πιο ταιριαστές, συνθήκες 
κατοίκησης των υποκειμένων που διαμένουν ή που εν δυνάμει θα πλαισιώσουν την 
περιοχή αυτή, λαμβάνοντας υπ' όψη τους υπάρχοντες κοινωνικούς συσχετισµούς. 
Είναι δηλαδή, µια διαδικασία στην οποία Καλείσαι να επιστρατεύσεις όλες τις 
γνώσεις που, θεωρητικά, κατέκτησες τα προηγούμενα έτη, σίγουρα µε µεγάλη 
ΕΠΙΤύΧΙα. 


Ωστόσο, αν κάτι άκουσες ποτέ στη σχολή για Κάποια τεράστια σημασία των 
κοινωνικών συνιστωσών που δρουν σε κάθε τόπο, καλά θα κάνεις να το ξεχάσεις. 
Γιατί µπορεί το µάθηµα να μιλάει για πολεοδομική ανάλυση, αλλά πού χρόνος για 
τέτοια; Γιατί όλες αυτές οι ιστορίες για τους συσχετισµούς που παίρνουν µορφή 
στο έδαφος της πόλης, τους οποίους κάποτε σου λέγανε ότι οφείλεις να 
αναγνωρίζεις και να λαμβάνεις σοβαρά υπόψη, μπορούν να ξεχαστούν µπροστά 
στο τεράστιο όραµα του αρχιτέκτονα, που στο συγκεκριµένο µάθηµα, για 
διδακτικούς σκοπούς, θα πρέπει να συνοψίζεται σε τυπολογίες κατοικίας. 


Οι φετινές φιλοδοξίες ακα λύσαμµε το Κυπριακό 


Στο φετινό Ο' εξάµηνο, το µέρος που επιλέχθηκε για να σχεδιάσουμε, ήταν η 
γεκρή ζώνη [ή αλλιώς πράσινη γραμμή) της Κύπρου, στην περιοχή της Λευκωσίας. 
Αυτό που υποτίθεται ότι το µάθηµα προτάσσει σαν στόχο είναι η συρραφή της 
ελληνοκυπριακής µε την τουρκοκυπριακή πλευρά, σε ένα σενάριο άρσης των 
συνόρων, στο πλαίσιο µιας «μελλοντικής, ενιαίας Λευκωσίας». Μετά από την 
περσινή τολμηρή επιλογή της Σενζέν και τα οικόπεδα στις Αχαρνές δίπλα στο 


{1} περισσότερα για την 9Ἠεπζεη µπορείτε να αναζητήσετε στην μπροσούρα του στεκιού 


αρχιτεκτονικής µε τίτλο: «Σχεδιάζοντας για το µεγαλύτερο κάτεργο του κόσμου» 








Κέντρο κράτησης Αμυγδαλέζας, ο πήχης τῶν υπέρµετρων φιλοδοξιών των 
καθηγητών µας, για τον επανασχεδιασµό όλου του πλανήτη και της ενασχόλησής 
τους µε κάθε πιθανό πιασάρικο ζήτημα, όλο και ανεβαίνει. 

Και αφού το περσινό έτος µε µεγάλη επιτυχία έλυσε το πρόβλημα της μετακίνησης 
χιλιάδων εργατών/τριών από και προς το εργασιακό κάτεργο της Σενζέν, εμείς 
περήφανα συνεχίζουμε το έργο τους λύνοντας το Κυπριακό ζήτημα. 

Το θέµα αυτό επιλέχθηκε από τους καθηγητές Και παρουσιάστηκε σε µας ὡς µία 
πρόκληση άνευ προηγούμενου όπου, µε όπλο το µολύθι µας, θα ξεπεράσουμε 
τους όποιους φραγμούς και θα προσφέρουμε επιτέλους στον κυπριακό λαό την 
ενοποίηση που τόσο λαχταρούσε. 


ΟΙ... «στρατηγικές συρραφής» και ο σχεδιασμός πάνω στη νεκρή ζώνπ 


Σίγουρα η νεκρή ζώνη αποτελεί µια ζώνη ασυνέχειας, σίγουρα μετατράπηκε από 
έναν τόπο σε ένα «µη-τόπο», σίγουρα το σύνορο αυτό έχει Και χωρική έκφανση. 
Αυτό που όµως δεν είναι καθόλου σίγουρο εἶναι το µε ποιόν τρόπο, κάθε φορά, η 
ζώνη αυτή μεταφράζεται σε ένα σηµείο αρχιτεκτονικού ενδιαφέροντος. Μια ζώνη 
που δεν σηµατοδοτήθηκε ένα τυχαίο πρωινό, ένα όριο που δεν προήλθε µόνο από 
µια πολεοδομική χειρονομία, χρήζει µεγάλης συζήτησης για το κατά πόσο µπορεί 
γα ξεπεραστεί µε έναν καλαίσθητο αρχιτεκτονικό σχεδιασμό. Κι αυτό όχι µόνο 
γιατί εµείς, οι έλληνες φοιτητές, έχουµε ελάχιστη εώς µηδενική εμπειρία για τις 
υπάρχουσες Βιοτικές και Κοινωνικο πολιτισμικές συνθήκες που επικρατούν στην 
Κύπρο, αλλά και γιατί η επιλογή της παρέμβασης σε ένα πρώην ή και νυν όριο 
είναι ένα ζήτημα καθαρά πολιτικό. Και ως τέτοιο Θα πρέπει να αντιμετωπίζεται. 


Ποιους ενώνουµε τελικά 


Ο τίτλος του µαθήµατος είναι «Στρατηγικές συρραφής της νεκρής ζώνης της 
Λευκωσίας» και τίθεται ὡς ζητούμενο η δηµιουργία ενός ενοποιπτικού χώρου. 
Αυτο που όµως δεν αποσαφηνίζεται πουθενά είναι το τι ακριβώς πρόκειται να 
ενώσει ο χώρος αυτός. Μιλάμε για θρησκείες, έθνη, κουλτούρες, πολιτισμούς; 
Φαίνεται να εννοείται πως η κάθε πλευρά έχει τη δική της, ενιαία ταυτότητα, έναν 
καθολικό τρόπο σκέψης και συμπεριφοράς που την χαρακτηρίζει και την 
διαχωρίζει από την άλλη. Σίγουρα π κάθε πλευρά έχει τη δική της γλώσσα, αυτό 
όµως δε σηµαίνει πως την χρησιμοποιούν όλοι µε τον ίδιο τρόπο, εννοώντας µε 
αυτό, πως η κάθε πλευρά δεν έχει ένα κοινό συμφέρον, µία κοινή οπτική για την 
καθημερινότητα που διανύει. Όπως και σε κάθε άλλο µέρος του πλανήτη έτσι και 
στην ελληνοκυπριακή ή τουρκοκυπριακή πλευρά αντίστοιχα, επικρατούν οἱ σχέσεις 
εκµεταλλευτών εκµεταλλευόμενων, η νοοτροπία της ατοµικής οδού. Η λέξη 
«ένωση» παίρνει τελείως διαφορετική σηµασία όταν ακούγεται από το στόµα ενός 
εργάτη που αναγκάζεται να κατοικεί στην άλλη πλευρά από αυτή που δουλεύει, ενώ 
στα αυτιά εγός μεγολοεπιχειρηµατία, ακούγεται σαν µια ενδιαφέρουσα επένδυση 
για τα ακίνητά του’. Για ποιόν σχεδιάζουµε λοιπόν και από ποια σκοπιά Γιατί 
όπως πιστεύουμε πως ο διαχωρισμός δύο εθνών είναι ένα ζήτημα καθαρά 





πολιτικό και η αρχιτεκτονική ανάλυση εἶναι απλώς η γαρνιτούρα, έτσι ξέρουμε και 
το ότι κάθε σχεδιαστική λύση έρχεται να καλύψει τις «ανάγκες» πολύ 
συγκεκριμένων κομματιών της κοινωνίας. 


Πίσω στα σχεδιαστήρια 


Είναι γνωστό πως τα θέµατα της µνήµης και της ταυτότητας είναι από τα πιο 
πιασάρικα ζητήματα που τίθονται στα µαθήµατα της σχολής. ΓΙ αυτό και οι 
καθηγητές φρόντισαν να µην τα παραλείψουν και όπως πάντα, τις πρώτες 
βδομάδες, έγιναν διαλέξεις στο πλαίσιο της πολεοδομικής ανάλυσης της 
περιοχής, πάνω στη σημασία της µνήµπς, και του τόπου στον οποίο σχεδιάζουμε. 
Και όπως πάντα, µόλις αυτά τελείωσαν και μάθαμε και λίγα πράγµατα για το 
πιαρρίπρ, γρήγορα - γρήγορα πήγαμε στα σχεδιαστήρια για να σκισάρουµε αντί 
να συζητάμε. Επόμενο ήταν να ξεπεράσουμε ελαφρά τη καρδία την όποια ανάλυση 
αφορούσε τους κοινωνικούς συσχετισµούς, τα υπάρχοντα κτίρια και τις χρήσεις 
τους, στις περιοχές εκατέρωθεν της νεκρής ζώνης, απογυµνώνοντας τες τελείως 
από την όποια πολιτική τους βαρύτητα. Αυτό που όµενε ήταν να κάνουμε τη 
«δουλειά µας» και όχι να αναλωνόμαστε σε «φιλολογικές συζητήσεις» που δεν 
είχαν κάποιο σχεδιαστικό αποτέλεσµα. Και επειδή αυτό που µετράει πάνω απ' όλα 
είναι το αρχικό κόνσεπτ, Π κεντρική ιδέα από την οποία υποτίθεται πως πηγάζει η 
σχεδιαστική διαδικασία που ακολουθείς, στο βωμό της υλοποίησής της µπορείς να 
κατεδαφίσεις ή να μετακινήσεις ό, τι σου χαλάει τις περασιές, ανεξαρτήτως 
χρήσης και σημασίας. Αλλά αυτό είναι το λιγότερο. Αφού παραθλέψουμε 
σκοπίµως τις υπάρχουσες συνθήκες που χαρακτηρίζουν την περιοχή, καλούµαστε 
γα Κάνουµε την πρότασή µας, πάνω σε ένα απολιτίκ πλαίσιο, που έµµεσα λέει πως 
δεν υπάρχει καµία σοβαρή σηµασία του να καταλάβουμε τις πραγματικές ανάγκες 
των κατοίκων της περιοχής, ούτε βέβαια και τις επιπτώσεις των γραμμών που 
χαράσσουµε. Αυτό που υπερτερεί για άλλη µία φορά είναι οι φαντείί 
προσεγγίσεις, µε την συνοδεία της απαραίτητης βαρύγδουπης, κενού 
περιεχοµένου, ρητορικής που αποδεικνύει πως ξέρουµε να πλασάρουμµε την ιδέα 


(2) Αυξημένο ενδιαφέρον από Κύπριους που δέλουν να ζήσουν εντός των τειχών της 


παλιάς Λευκωσίας Βλέπει π εταιρεία [εάτα ΡΓγορεγίίες π οποία ἔχει στο χαρτοφυλάκιο της 
ένα µεγάλο αριθµό ακινήτων στην παλιά Λευκωσία τα οποία αφού τα ανακαινίζει τα 
ενοικιάζει. Η εταιρεία δημιουργήθηκε το 2000 ως εταιρεία επένδυσης ακινήτων στην 
παλιά Λευκωσία και από τότε μέχρι σήµερα προχώρησε σε αγορές ακινήτων., Όπως µας 
ανέφερε ο εκ των διευθυντών της [θαάτα ΡγορεΓήες Κώστας Κύρκος τα ακίνητα τους 
επιλέγουν κυρίως νεαροί Κύπριοι και Ευρωπαίοι που εργάζονται στην Κύπρο. «Έχουμε 
στο χαρτοφυλάκιο µας όλων των ειδών τα ακίνητα όπως σπίτια, διαμερίσματα, εμπορικά 
καταστήματα και γραφεία τα οποία αφού τα ανακαινίζουµε τα ενοικιάζουµε. Έχουμε 
επίσης αρκετά κτήρια τα οποία τα ανακαινίζουµε και τα ενοικιάζουµε σε πανεπιστήμια και 
[ον Το ο τος Οι ΤΟΤΟΜΗΤΙΤΟΗΟΤ.ΤΓΗΥ. ΓΗ 

ΙΙ Ρ:/ /νννννν.εἰσπια[ῖνθ.εοπι/ατεµἰνθε/Ιπρυςίπεςς/πεννς/ριορει!γ/21076] «ιμαςμ.5δΙΟΙΙΟΝ. 

µας καταλλήλως, όπως επίσης Και το να αποκρύπτουµε τεχυηέντως την παντελή 
έλλειψη αντίληψης των πραγματικών αιτιών τῶν «προβλημάτων» που καλούμαστε 
γα επιλύσουμε. 


Στο τέλος, αυτό που ζητείται είναι ο σχεδιασμός της μαζικής κατοικίας. Όλα 
αρχίζουν και τελειώνουν εκεί, ανεξαρτήτως των όσων αναλύσεων µπορεί να 
έγιναν, οπουδήποτε κι αν κατέληξαν οι αναζητήσεις του θέµατος για την 
καταλληλότερη αντιμετώπιση του ζητούµενου. Καταλήγουμε έτσι, να σχεδιάζουμε 
σε ένα οικόπεδο αποκοµµένο από την σημασία της τοποθεσίας του, σε µία γενική 
υποθετική διαδικασία που σε κάνει να πιστεύεις ότι θα μπορούσες κάλλιστα να 
σχεδιάζεις κάπου στην σκοτεινή πλευρά του φεγγαριού. 








ἱστορικό σημείωμα 


Ας ξεκινήσουμε από τα βασικά. Η Κύπρος γεωγραφικά δεν Βρίσκεται σε ένα 
Κουτάκι λίγο πιο πέρα από την Ρόδο, όπως φαίνεται στους σχολικούς Χάρτες. Στην 
πραγματικότητα, απέχει 40 µίλια από τις τουρκικές ακτές, ενώ η αντίστοιχη 
απόσταση από το ελληνικό έδαφος είναι 900 µίλια, ανήκει δηλαδή γεωπολιτικά 
στην Μέση Ανατολή. Όσον αφορά τον πληθυσμό της την περίοδο λίγο πριν το 
'74, το ποσοστό των τουρκοκυπρίων ήταν 2070 ενώ των ελληνοκύπριων ήταν το 
8076 του πληθυσμού στο νησί. Αυτό σύµφωνα µε την ελληνική ιδεολογία αποτελεί 
επιχείρημα για την «ελληνικότητα» του νησιού όµως από την άλλη ο 
ελληνοκυπριακός πληθυσμός όµοιαζε σαν ψύλλος στα άχυρα των 
μουσουλμανικών πληθυσμών της Μέσης Ανατολής. Το ελληνικό κράτος είχε 
ξεκινήσει τις επαφές για την επίλυση του κυπριακού [μαζί και µε άλλες 
µεταπολεμικές ρυθµίσεις και διεκδικήσεις του) ήδη από το 1942, πριν καν 
τελειώσει ο 2 παγκόσμιος πόλεμος. 


Από τότε που το κυπριακό άρχισε να αποτελεί βασικό κομμάτι της ελληνικής 
Ιµπεριαλιστικής ατζέντας, η προσάρτηση της Κύπρου έγινε στόχος που 
υπηρετήθηκε εξίσου και µε ενιαίο τρόπο από κάθε είδους ελληνική διακυβέρνηση 
δεξιά, κεντρώα, κοινοβουλευτικά Και δικτατορικά καθεστώτα. Πάρ' όλη την 
Παραφιλολογία που επικρατεί ,έτσι ώστε να δώσει άφεση στον ελληνικό 
ιμπεριαλισμό και να ενισχύσει την Χιλιοειπωμένη «υποτέλεια» της Ελλάδας, η 
µάχη που δόθηκε δεν ήταν, όπως προστάζει η κυρίαρχη εθνική αφήγηση, µεταξύ 
«ξένων δυνάμεων» και «ελληνισμού», ούτε µεταξύ «αυτοδιάθεσης» και 
«αποικιοκρατίας». ταν ο ανταγωνισμός μεταξύ δυο πρωταγωγνιστικών επιθετικών 
Ιµπεριαλισµών ελληνικής έµπνευσης ενός µε κέντρο την Αθήνα και ενός δεύτερου 
µε κέντρο την Λευκωσία. Όπως είναι λογικό, σηµαντικό αλλά δευτερεύοντα ρόλο 
έπαιξαν Και άλλα κράτη που είχαν Ώλέψεις στην περιοχή όπως η Τουρκία και η 
Βρετανία. 


Όσον αφορά την ελληνική στρατηγική σε σχέση µε το κυπριακό μπορούμε 
χοντρικά να την Χωρίσουµε σε τρείς περιόδους. Στην πρώτη, στόχος ήταν η άµεση 
Προσάρτηση όλου του νησιού χωρίς παραχωρήσεις προς την Βρετανία και Την 
Τουρκία. Σε δεύτερη φάση, στόχος ήταν π «ανεξαρτησία» ως μεταβατικό στάδιο 
Προς την προσάρτηση µε τις ελάχιστες δυνατές παραχωρήσεις. Και στην τρίτη 
φάση στόχος ήταν η διάλυση της ανεξάρτητης «κυπριακής δημοκρατίας» σε 
συμφωνία µε το τουρκικό κράτος Και η Προσάρτηση του μεγαλύτερου δυνατού 

τµήµατος. Ενώ λοιπόν η κυρίαρχη ελληνική αφήγηση θέλει το κυπριακό σαν ζήτημα 
µεταξύ Ελλάδας - Τουρκίας και σαν κομμάτι της «προαιώνιας έχθρας» τους όπως 
θα δούµε και στην συνέχεια Κάτι τέτοιο απέχει πολύ από την πραγματικότητα. 


Τώρα θα προσπαθήσουμε να εξιστορήσουµε τα γεγονότα που συνέβησαν στην 
Κύπρο µέχρι το 1974. Η προσπάθεια αυτή δεν γίνεται εδώ για να μιλήσουμε για 
την Κύπρο όπως µάθαµε τα πράγµατα από το σχολείο αλλά κόντρα στην κυρίαρχη 
αφήγηση. Θα μιλήσουμε κυρίως για τον ρόλο που έπαιξε ο ελληνικός 
Ιµπεριαλισµός στην εξέλιξη των γεγονότων. Χωρίς αυτό να σηµαίνει πως ο 
τούρκικος ή ο Βρετανικός ιµπεριαλισμός δεν υπήρχαν ή δεν έπαιξαν σηµαντικό 
ρόλο. Αλλά γιατί /µιας και ζούμε εντός της ελληνικής επικράτειας, πρέπει να 
αναγνωρίζουμε τους εχθρούς µας και να χτζουµε τις αρνήσεις µας πρώτα και 
κύρια εντός αυτής της επικράτειας Και ενάντια στον ιμπεριαλισμό του ελληνικού 
κράτους και τότε και τώρα. 


Βάζοντας λοιπόν µία αφετηρία σε αυτή µας την εξιστόρηση ξεκινάμε από το 
δηµοιψήφισµα που έγινε στην Κύπρο τον Γενάρη του 12350 όπου η συντριπτική 
Πλειοιμηφία των ελληνοκύπριων ψήφισαν υπέρ της ένωσης µε την Ελλάδα. Και 
πριν από αυτό είχε ξεκινήσει το κοινό εθνικό µέτωπο Αθήνας- Λευκωσίας υπέρ της 
ένωσης, αν Και σε αυτή την πρώτη φάση το ελληνικό κράτος κρατούσε µια µη 
παρεμβατική στάση µε στόχο να φανεί ότι το ζήτημα είναι εσωτερικό µεταξύ της 
αποικιακής Βρετανίας και του «κυπριακού λαού» [και λέμε εδώ λαού γιατί στην 
κυρίαρχη ελληνική αφήγηση οι Τουρκοκύπριοι παρουσιάζονται σαν να µην έχουν 
Καμία αντίθεση ὡς προς την ένωση, κάτι που απέχει πολύ από την πραγματικότητα 
και όταν εμφανίζονταν ανηδράσεις᾽ «υποκινούνταν από ξένο δακτύλιο»). Μετά 
λοιπόν από την απόρριψη από την Βρετανία του δημοψηφίσματος του "0, η µη- 
εμπλοκή της Αθήνας είχε φτάσει στα όρια της. Έτσι, ακολούθησε ένα σχέδιο 
δράσης, πρώτον, όσον αφορά την διεθνοποίηση του κυπριακού µέσω του ΟΗΕ για 
να αναγνωριστεί το «δικαίωµα αυτοδιάθεσης των κυπρίων» και παράλληλα την 
οργάνώση ένοπλου αγώνα στην Κύπρο για να πιεστεί η Βρετανία και να 
περιθωριοποιηθούν οι Τουρκοκύπριοι. 


Παράλληλα [και καθ' όλη την δεκαετία του '90], εντάθηκαν οι μαζικές 
Κινητοποιήσεις σε Ελλάδα και Κύπρο. Πρωταγωνιστικό ρόλο σε αυτές τις 
κινητοποιήσεις υπέρ της ένωσης µε την Ελλάδα έπαιξε η αριστερά ΄Το κυπριακό 
µε το «αντι- αποικιακό» Και «αντι-ιμπεριαλιστικό» του προφίλ έγινε το κατεξοχήν 


)κο] Τουρκοκύπριοι Ιδρύσαν τον «σύνδεσμο τουρκικής μειοψηφίας της νήσου Κύπρου» ο) 
οποίος µετασχηματίστηκε σε «λαϊκό εθνικό κόµµα τουρκοκυπρίων». Καδώς αρχῖσαν 
επίσης να οργανώνονται συλλαλητήρια και διαδηλώσεις των τουρκοκυπρίων ενάντια στην 
Πο ονν σα 


[4) η οποία δεν εἶχε ασχολήδει σιστηµατικά µε εθνίκά ζητήµατααιτία για την μετάλλαξη 
αυτή µετά την ήττα στον εμφύλιο εἶναι η προσπάδεια να βγάλει το στίγµα του 
ο ον υπ. τή 











ζήτημα όπου η αριστερά Κατέθετε τα εθνικά της διαπιστευτήρια Και την δυνατότητα 
να μιλάει στο όνοµα του λαού [χωρίς καµία ταξική ανάλυση]. 


Από το δημοψήφισμα στο ένοπλο 


Η «διεθνοποίπση» και οι κινητοποιήσεις σε Ελλάδα και Κύπρο είχαν σαν 
αποτέλεσµα την ένταση των αντιδράσεων των Τ/Κ, η Άγκυρα ανακοίνωσε το 
δικαίωμά της να συμμετέχει στις διαπραγματεύσεις µε Ελλάδα και Βρετανία. Η 
εμπλοκή της Τουρκίας ήταν αναμενόμενη και «αναγκαστική» σε αντίθεση µε την 
κυρίαρχη Ιδεολογία που κάνει λόγο για «τις µηχανορραφίες των Ιµπεριαλιστών 
εναντίον των Ελλήνων εκμεταλλεύτηκε ο τούρκικος επεκτατισµός». 


Παράλληλα ξεκινάει η ένοπλη δράση στην Κύπρο µε την εοκα [την στρατιωτική 
ευθύνη την έχει αναλάβει ο γρίβας. Ο στόχος της εοκα ήταν ο εξαναγκασµός 
της Βρετανίας και των Τουρκοκυπρίων να αποδεχτούν την «αυτοδιάθεση». Οι 
ελληνικές επιδιώξεις µε το ένοπλο ήταν να φανεί η αδυναμία της Βρετανίας, να 
προωθηθεί το εθνικιστικό «ενωτικό» κίνηµα, να ενισχυθεί η διαπραγµατευτική 
ισχύς του ελληνικού κράτους και να υποχρεωθούν η Βρετανία Και η Τουρκία σε 
άµεση διευθέτηση του κυπριακού. 


Όπως ήταν φανερό, η επίλυση του κυπριακού µετά την αλλαγή των συσχετισµών 

ήταν επιτακτική και η Βρετανία προσπάθησε µε µια σειρά από διαπραγματεύσεις 

και σχέδια[Χάρντινγκ-1255, Ράντκλιφ- 1956] να ορίσει ένα γενικό πλαίσιο 

ρύθμισης. Τα σχέδια αυτά κινούνταν σε ένα πλαίσιο ευρείας αυτοκυβέρνησης µε 

αυξημένες αρμοδιότητες των ελληνοκυπρίων και ουσιαστικό αποκλεισμό των 

τουρκοκυπρίων. Το νησί, μετά τις συνεχείς απορρίψεις΄ των σχεδίων, βρισκόταν 
σε καθεστώς έκτακτής ανάγκης από τους Βρετανούς, ενώ απαγορεύτηκαν οἱ 


(5) ένοπλη οργάνωση που έστησε ο Γρίβας για λογαριασμό του ελληνικού κράτους που 
συγκαταλέγεται και από αριστερούς στα εθνοαπελευθδερωτικά και αντιµπεριαλιστικά 
κινήματα που ξεσπούσαν τότε στον τρίτο κόσµο. Εκτός του ότι π εοκα ήταν µια κρατικά 
ελεγχόμενη οργάνωση, το ένοπλο αντάρτικο στην Κύπρο εἶναι η μοναδική περίπτωση 
Καντιαποικιακού» αγώνα στην ιστορία που δεν έχει στόχο την ανεξαρτησία αλλά την 
Προσάρτηση σε άλλο κράτος. Συγκροτήδηκε από τα πιο φασιστικά και αντικοµουνιστικά 
στοιχεία. Η ιδεολογία της ήταν ένα μείγμα δρησκευτικού σκοταδισμού, φυλετισμού και 
ελληνοχριστιανικού πολιτισμού, η δράση της ήταν ανοιχτά και βίαια ρατσιστική εναντίον 
των τουρκοκυπρίων αλλά και της «αντεδνικής» αριστεράς ενώ διευκόλυνε τους 
Βρετανούς κηρύσσοντας ανακωχές κάθε φορά που η αυτοκρατορία χρειάστηκε να 
στείλει στρατό µέσω Κύπρου για χτυπήσει τα απελευδερωτικά κινήματα στην Αφρική και 
τη Ασία. 


[ό) Γνωστός απὀ την κατοχή σαν αρχηγός της φασιστικής δολοφονικής οργάνωσης 


Ὁ ϐ) 


(7) Τα σχέδια αυτά απορρίπτονταν κατηγορηματικά από την ελληνική πλευρά διότι 
εµπεριείχαν την ρητή ανακοίνωση της Βρετανίας ότι η μελλοντική «αυτοδιάθεση του 
κυπριακού λαού» 8α εἶχε αναγκαστικά χαρακτήρα διπλής αυτοδιάθεσης για κάδε 
κοινότητα χωριστά 











συνδικαλιστικές οργανώσεις και έκλεισαν οι αριστερές εφημερίδες παρ' όλο που 
συνεχίστηκε η δράση της εοκα. Σε αυτή την φάση το αἵτημα για ανεξαρτησία 
προκρίθηκε ως η καλύτερη μέθοδος για να αλλάξουν οἱ συσχετισμοί προς 
όφελος της ελληνικής πλευράς. Αυτή η νέα στρατηγική όµως, δεν είναι ενιαία για 
Αθήνα και Λευκωσία. Για το ελληνικό κράτος ήταν το μεταβατικό στάδιο µέχρι την 
Προσάρτηση, ενώ για την ελληνοκυπριακή ηγεσία άρχισε σταδιακά να γίνεται το 
τελικό ζητούμενο, αν και η διάσπαση αυτή αργεί να φανεί γιατί σε αυτή τη φάση 
Αθήνα και Λευκωσία έχουν κοινούς αντιπάλους. 


Από την ένωση στην ανεξαρτησία 


Αρχικά, η εθναρχία και η ελληνική κυβέρνηση επιδίωκαν µια μεταβατική 
αυτοκυβέρνηση, µε τον ουσιαστικό αποκλεισμό των Τουρκοκυπρίων, ὡς ενδιάµεσο 
στάδιο που θα κατέληγε στην ένωση. Όμως οι τουρκοκύπριοι δεν 
οπισθοχωρούσαν από την διπλή αυτοδιάθεση και η Βρετανία και το ΝΑΤΟ 
θεωρούσαν ότι αυτή ήταν η µόνη λύση για σταθερότητα στην µεσανατολική 
πτέρυγα συμμαχίας. Έτσι, η ελληνική κυβέρνηση προσανατολίστηκε σε άµεσες 
διαπραγματεύσεις µε Τουρκία µε την εθναρχία, να στρέφει ταυτόχρονα την 
ένοπλη δράση αποκλειστικά εναντίον των τουρκοκυπρίων, µε σκοπό να τους 
περιθωριοποιήσει και να οδηγήσει στον αφανισμό τους. Σε όλη την δεκαετία του 
'50 η ελληνική στρατηγική αναπτύχθηκε γύρω από το αίτηµα της αυτοδιάθεσης, το 
οποίο όµως ερµηνευόταν ως αποκλειστικό δικαίωµα της ελληνοκυπριακής 
πλευράς και βρήκε µπροστά το εµπόδιο της αντίστασης των τουρκοκυπρίων. Όταν 
η Άγκυρα έφτασε στο ελάχιστο των διεκδικήσεων της (1958 σχέδιο Φούτ- 
παρασκηνιακά η Τουρκία ήταν διατεθειµένη να εγκαταλείψει την διπλή αυτοδιάθεση 
µε αντάλλαγμα µια στρατιωτική βάση], η Αθήνα προχώρησε σε απευθείας 
διαπραγματεύσεις µαζί της, κάτι που δημιούργησε τις προὐποθέσεις για την ρήξη 
Αθήνας-Λευκωσίας. Μιας και για την δεύτερη η ανεξαρτησία ήταν η εγγύηση ότι 
θα απολάμβανε τα γεωπολιτικά οφέλη µόνη της. 


Συμφωνία Ζυρίχης 11-02-1959/ συμφωνία Λονδίνου 19-02-1959: 


Αυτές οι συμφωνίες αποτέλεσαν την βάση του συντάγματος της νεοσύστατης 
δημοκρατίας της Κύπρου σύµφωνα µε το οποίο θα υπήρχε ελληνοκύπριος 
πρόεδρος και τουρκοκύπριος αντιπρόεδρος, οι οποίοι θα είχαν και οι δύο το 
δικαίωµα άσκησης Ώέτο και σε γενικές γραµµές η συµµετοχή τους στον κρατικό 


(8) Στα πλαίσια του συστήµατος που διοικούνταν π Κύπρος, το οποίο πέρασε σχεδόν 
ανέπαφο από την οδωµανική αυτοκρατορία στην Βρετανική, ο δρησκευτικός ηγέτης των 
Χριστιανών, ο αρχιεπίσκοπος Κύπρου, αναγνωριζόταν ταυτόχρονα ως πολιτικός 
εκπρόσωπος των ελληνοκύπριων και μάλιστα εκλεγόταν σε αυτό το διπλό αξίωμα, την 


Κεθναρχία». Επιπλέον το 1754 ο σουλτάνος παραχώρησε επιπλέον λος στον 
αρχιεπίσκοπο επιτρέποντας ουσιαστικά να επεκτείνει την εξουσία του και πάνω στους 
Πο. ΤΠ ΤΠ ΤΠΟΝ 











μηχανισμό θα ήταν σε αναλογία 70-30. Όι συμφωνίες αυτές καταγγέλθηκαν από 
την ελληνική αντιπολίτευση και τους καθεστωτικούς ιστορικούς, και µέχρι σήµερα 
χαρακτηρίζονται, ὡς εκτρωμµατικές και ανεφάρµοστες κυρίως σε σχέση µε τα 
αυξημένα προνόμια των τουρκοκυπρίων [σε σχέση µε το πληθυσμιακό ποσοστό 
τους στο νησί]. Θα πρέπει όµως να γνωρίζουμε ότι τέτοιες διαρχίες δεν είναι 
άγνωστες και ανεφάρµοστες [π.χ Ελβετία, Βέλγιο) και ότι µε αυτές τις συμφωνίες 
η εκτελεστική εξουσία Βρισκόταν στα χέρια τῶν ελληνοκυπρίων, παρά την 
αυξημένη εκπροσώπηση των τουρκοκυπρίων. Η ρήξη µεταξύ Αθήνας- Λευκωσίας 
φάνηκε και Κατά την διάρκεια των συμφωνιών κυρίως όσον αφορά στο ζήτημα 
των δήµων. Η εθναρχία επέµενε στην ύπαρξη χωριστών δήµων για τους 
τουρκοκύπριους στις πέντε μεγαλύτερες πόλεις [έτσι ώστε να µην τους επιτρέψει 
αργότερα και να καταργήσει τις συμφωνίες στην πράξη όπως θα δούµε στην 
συνέχεια], ενώ η Αθήνα όχι. 

Μετά την επίσηµη ανακήρυξη της κυπριακής δημοκρατίας, η εθναρχία άρχισε να 
παίρνει διάφορες πρωτοβουλίες για την εδραίωση της διεθνοπολιτικής της θέσης, 
την σταδιακή ελληνοποίηση του κράτους και την αναθεώρηση των συμφωνιών. 
Αυτό οδήγησε σε µια σύμπλευση [όχι ταύτιση) Ελλάδας -Τουρκίας για το κυπριακό 
µιας και σε κανέναν δεν άρεσαν οἱ πρωτοβουλίες της Λευκωσίας. 


Τα 13 σηµεία 


Μέσα στην κρίση του Καλοκαιριού του 'ὀ3 ο Μακάριος Βλέπει την χρυσή ευκαιρία 
για την κατάργηση των συμφωνιών σε βάρος των Τουρκοκυπρίων. Ο Μακάριος 
έδωσε στον τουρκοκύπριο αντιπρόεδρο την Πρόταση των 13 σηµείων για 
αναθεώρηση του συντάγματος τα οποία ουσιαστικά υποβίβαζαν µια συνταγματικά 
αναγνωρισμένη εθνότητα ενός διεθνικού κράτους σε υπο-εκπροσωπούµενη 
μειονότητα ενός εθνικά προσδιορισµένου ελληνικού κράτους. Όι προτάσεις του 
µακάριου ήταν διαμορφωμένες έτσι ώστε να είναι αδύνατη η αποδοχή τους από 
τους τουρκοκύπριους το οποίο θα γίνει και η αφορμή της επίθεσης. Με αυτή την 
πρόταση παύει η ανεξάρτητη Κυπριακή Δημοκρατία να είναι διακοινοτικό κράτος. 
Καμία κυβέρνηση δεν στήριξε τον Μακάριο. Η Άγκυρα ξεκινάει προετοιμασίες για 
στρατιωτική επέμβαση. Ο Παπανδρέου απαιτεί από τον Μακάριο να σταματήσει τις 
"πρωτοβουλίες" και να συνεννοείται µε το "εθνικό κέντρο". Η απάντηση που έδωσε 
ο Μακάριος ήταν η περεταίρω όξυνση της κρίσης. Έτσι ξεκινάει οργανωμένα η 
ελληνοκυπριακή επίθεση ενάντια στους Τουρκοκύπριους στις 2] 12 19653. Οι 
επιθέσεις στην µεγάλη τους ένταση κράτησαν 10 µέρες και, παρ' όλη την βία, η 
τουρκοκυπριακή κοινότητα δεν μπορούσε να συντριβεί οριστικά Και τελειωτικά. Έτσι 
ο Μακάριος υπογράψει εκεχειρία και αποδέχεται διαχωρισμό Λευκωσίας µε 
"πράσινη γραµµή" σε δύο τοµείς. 


(9) Στην Ελλάδα περιελάβανε την δολοφονία Λαμπράκη και οδήγησε στην σύγκρουση 
κυβέρνησης - παλατιού για τον έλεγχο του κρατικού μηχανισμού και το τέλος της 


πρώτης εποχής Καραμανλή. Και ταυτόχρονα στην Τουρκία µε το στρατιωτικό 
πραξικόπημα και τον απαγχονισμό του πρωθυπουργού Μεντέρες 








Η «συμπεφωνημένη λύση» 


Στις αρχές του 'ό4 ξεκινάει ένας κύκλος διεθνών παρεμβάσεων για την 
εξασφάλιση της σταθερότητας στη νοτιοανατολική πτέρυγα του νατο και έχει 
αρχίσει να κερδίζει έδαφος η ένωση µε την Ελλάδα σε συνδυασμό µε εδαφικά 
ανταλλάγματα στην Τουρκία. Σε εκείνη την φάση συμφωνούσαν όλοι ότι αυτή ήταν 
η Καλύτερη λύση («συμπεφωνηµένη λύση»). Ο στόχος του Μακάριου ήταν να 
εμποδίσει την προσέγγιση Αθήνας- Άγκυρας κάτι που προσπάθησε να πετύχει 
µέσω της δημιουργίας επαναλαμβανόμενων κρίσεων. Παράλληλα, και ενώ υπήρχε 
διάσταση Αθήνας- Λευκωσίας συμφώνησαν σε μυστική αποστολή μεραρχίας του 
ελληνικού στρατού στο νησί [παραβίαση διεθνών συμφωνιών). Με αυτόν τον 
τρόπο η Αθήνα ήθελε να έχει τον έλεγχο της πολιτικής γραμμής της εθναρχίας 
ενώ η εθναρχία ήθελε την στρατιωτική αναθάθµιση Και χρήση της µεραρχίας για 
την βίαιη ελληνοποίηση του νησιού. Τον Μάρτη του 'ό4 η Τουρκία αποφασίζει 
ένοπλη επέμβαση αλλά την αναβάλλει τελευταία στιγµή λόγω παρέμβασης της 
Αμερικής. 


Τον Ιούλη του 'ό4 ξεκινούν απευθείας διαπραγματεύσεις µεταξύ Ελλάδας - 
Τουρκίας χωρίς την εθναρχία. Το ελληνικό κράτος βρίσκεται σε προνομιακή θέση 
αφού η ένωση είναι κοινά αποδεκτή Και η µόνη εκκρεμότητα είναι το είδος και το 
μέγεθος των ανταλλαγµάτων προς την Τουρκία. Ενώ οι διαπραγματεύσεις 
Βρίσκονται σε εξέλιξη και σε κρίσιμο σηµείο η ελληνοκυπριακή ηγεσία ξεκινά 
µεγάλη επιχείρηση εκκαθάρισης εναντίον των Τουρκοκυπρίων [Μανσούρας- 
Κόκκινων]). Η επιχείρηση οργανώθηκε µε τέτοιο τρόπο ώστε να θεωρηθεί ότι 
υπάρχει κάλυψη της ελληνικής κυβέρνησης [έγινε ταυτόχρονα µε την άφιξη του 
Γρίβα στο νησή. Έτσι στις 8 Αυγούστου η τουρκική αεροπορία βοµβαρδίζει στην 
Τηλλυρία κάτι που ήταν αναμενόμενο. Οι επιθέσεις αυτές δείχνουν την 
ανικανότητα της Αθήνας να ελέγξει την εθναρχία. Μετά από αυτό το φιάσκο οι 
επιδιώξεις του ελληνικού κράτους ήταν ο έλεγχος και περιορισμός του Μακάριου, 
και Π παραμονή των κεντρικών ζητημάτων του κυπριακού ανοιχτά για την 
"συμπεφωνημένη" λύση. Παράλληλα η άσκηση πίεσης προς την εθναρχία µέσω της 
εθνοφρουράς και της βοήθειας από αντιπολιτευόµενες εφημερίδες. Στόχος ήταν η 
διάσπαση του ελληνοκυπριακού µετώπου έτσι ώστε να αυτονομηθούν οι δυνάμεις 
που θα στηρίξουν την ένωση µε ανταλλάγματα. Από την άλλη, η εθναρχία 


{10) Η συμπεφωνημένη λύση είναι η λύση του κυπριακού η οποία περιλαμβάνει την ένωση 
µε την Ελλάδα µε ανταλλάγματα προς την Τουρκία. Η λύση αυτή ήταν κοινός αποδέκτης 
στα σχέδια Άτσεσον το 1964. 


{11) Από της συμφωνίες Ζυρίχης λονδίνου που περιλάµβαναν την «συνθήκη εγγυήσεως» 


η οποία υποτίθεται ότι πέρα από το ότι σε εκείνη την φάση απαγόρευαν την ένωση της 
Κύπρου µε άλλο κράτος π την διχοτόμηση της όπου ὃα έπρεπε να παρέμβουν οι τρεις 
εγγυήτριες δυνάµεις, συµφωνήδηκε και η στάθµευση αποκλειστικά δύο στρατιωτικών 
σωμάτων στην Κύπρο ενός ελληνικού (ελδυκ) και ενός τουρκικού (τουρδυκ). 











κατήγγειλε τους ενωτικούς γύρω από τον Γρίθα ὡς παρακρατικούς και 
αντεθνικούς. Ο ανταγωνισμός στο εσωτερικό του "εθνικού κέντρου’ οξύνεται όλο 
Και περισσότερο. 


Πορεία προς την σύγκρουση 


Από το 1965 έως το 1967 και ενώ η κρίση του πολιτικού συστήµατος οξύνεται, 
και οι πέντε κυβερνήσεις [αποστάτες, υπηρεσιακές, δεξιές µέχρι πραξικόπημα 'ό7] 
γνώριζαν και ακολουθούσαν την νέα γραµµή απευθείας διαπραγματεύσεων µε την 
Τουρκία και την υπονόμευση του Μακάριου από τις οµάδες ενωτικών του Γρίθα, 
από τις ελληνικές μυστικές υπηρεσίες Και την ελληνική µεραρχία στην Κύπρο. Η 
ελληνοκυπριακή ηγεσία, σαν απάντηση στις προσπάθειες ανατροπής του Μακάριου 
απάντησε µέσω του ΟΗΕ και την διερεύνηση πιθανότητας διακοινοτικών 
συνομιλιών για να προκύψει ένα ξεκάθαρο καθεστώς στο εσωτερικό του νησιού. 
Αλλά και µε προβοκάρισµα της ελληνοτουρκικής προσέγγισης έτσι ώστε να 
αποτραπεί η επιβολή της ελληνικής λύσης. Μέχρι τον Φλεβάρη του 'όό η 
σύγκρουση µεταξύ Αθήνας - Λευκωσίας είχε την µορφή "παρασκηνιακής" 
αναμέτρησης. Συνέχισαν τις συναντήσεις και τα κοινά ανακοινωθέντα περί 
μελλοντικής ένωσης, αλλά ούτε αυτή η "κοινή" εθνική σύμπνοια δεν έκρυθε τις 
κινήσεις εν όψει της σύγκρουσης. 


Ο Μακάριος καταγγέλλει κάθε ελληνοτουρκική προσέγγιση ως βήμα προς την 
διχοτόμηση και αποµονώνει τον Γρίβα. Ταυτόχρονα Π Αθήνα προσπαθεί να 
εμφανίσει σκηνικό "εθνικής κρίσης" στην Κύπρο. Η ανοιχτή εκδήλωση της 
σύγκρουσης έγινε το 'όό µε τον διορισμό του Γρίβα από την ελληνική πλευρά 
[χωρίς συνεννόηση µε τον Μακάριο) ως αρχιστράτηγο όλων των στρατιωτικών 
δυνάµεων στην Κύπρο και την έναρξη νέου κύκλου διαπραγματεύσεων µε την 
Τουρκία καθώς και από την πλευρά της εθναρχίας, µε την παραγγελία όπλων από 
την Τσεχοσλοβακία. 


Η δικτατορία της 2Ίπς Απριλίου δεν αλλάζει την κατεύθυνση της ελληνικής 
στρατηγικής αλλά της δίνει νέα δυναμική µέσα από το καθεστώς έκτακτης 
ανάγκης. Με τον φόβο του πραξικοπήματος, το οποίο υπήρχε στα ελληνικά 
σχέδια, Π ελληνοκυπριακή ηγεσία έπαιξε το χαρτί των διακοινοτικών 
συγκρούσεων. Η επιδίωξη του ΝΛακάριου ήταν να καταλάθει η Αθήνα ότι το 
κυπριακό, πέρα από ελληνικό-ελληνοκυπριακό ζήτημα, ήταν και ζήτημα Ελλάδας- 
Τουρκίας και οποιαδήποτε βίαιη επέµθαση θα μπορούσε να οδηγήσει ακόµα και 
σε σύρραξη. Μπορεί οι κινήσεις της Αθήνας να ήταν τυχοδιωκτικές και εύκολες 
στην αντιμετώπιση, αλλά η θέση του Μακάριου ήταν επισφαλής όσο η 
στρατιωτική δύναμη ήταν σε ελληνικά χέρια. Η λύση που έδωσε ο Μακάριος ήταν 
η πρόκληση κι άλλης κρίσης για να υποχρεωθεί σε αναδίπλωση το ελληνικό 
κράτος, ώστε αποφύγει την ελληνοτουρκική σύγκρουση. 





Τον Νοέμθρη του 'ό7 και µετά από ακόµα έναν προβοκατόρικο αστυνομικό 
έλεγχο στα τουρκοκυπριακά Χωριά η Άγκυρα αναμενόμενα απειλεί µε στρατιωτική 
επέμβαση. Η κρίση έχει φτάσει πια στα όρια του ελληνοτουρκικού πολέμου. Η 
ελληνική κυβέρνηση που δεν ήθελε σύγκρουση υποχρεώθηκε να αποδεχθεί την 
μεσολάβηση των ΗΠΑ µε αποτέλεσµα να αποχωρίσει ο Γρίθας από το νησί, να 
αφοπλιστεί η µεραρχία και η εθνοφρουρά, και να πληρώσει αποζημιώσεις στα 
θύματα. Η Άγκυρα στην πραγματικότητα δεν ήθελε πόλεμο, αλλά να ακυρώσει το 
στρατιωτικό πλεονέκτημα της Αθήνας. Η κυρίαρχη ιδεολογία λέει µέχρι και 
σήµερα ότι για τα γεγονότα αυτά, τον παραλίγο πόλεμο και την αποχώριση της 
µεραρχίας, υπεύθυνη ήταν η χούντα, έτσι ώστε να τονίσει τον καταστροφικό ρόλο 
της και να αθωώσει την πάγια ελληνική στρατηγική στην Κύπρο. 


Τελικά, από την κρίση του 'ό7 κερδισµένος Ώγήκε ο Μακάριος εφόσον έσπασε 
τον ελληνικό στρατιωτικό κλοιό αποτρέποντας το ενδεχόμενο πραξικοπήματος 
υποκινούµενο από την Αθήνα, εφόσον η «συμπεφωνημένη λύση» δεν είχε καµία 
πιθανότητα να εφαρμοστεί, δεν υπήρχε κανένα ενδεχόµενο να αποδυναμωθούν οι 
ελληνοκυπριακές στρατιωτικές δυνάµεις Και τέλος η χούντα είχε την πρώτη µεγάλη 
εθνική της αποτυχία. Έτσι ο Μακάριος βγήκε πιο ισχυρός και ο γεωπολιτικός 
ρόλος της Τουρκίας αναβαθμίστηκε. Με μακρινό πλέον το ενδεχόμενο της 
ένωσης η Λευκωσία επικεντρώθηκε στην υλοποίηση της «δεύτερης Ελλάδας». 
Μετά την ανοιχτή επέμβαση του ελληνικού κράτους στην Κύπρο ο διακοινοτικός 
διάλογος έφτασε σε τέλµα λόγω κωλυσιεργίας διαδοχικών 
επαναδιαπραγματεύσεων και συντήρησης των εκκρεµοτήτων από την πλευρά του 
Μακάριου. Ταυτόχρονα η Χούντα θέλει να πάρει τον έλεγχο των εξελίξεων µε 
στόχο την επανέναρξη των ελληνοτουρκικών διαπραγματεύσεων και την ανατροπή 
της ελληνοκυπριακής ηγεσίας. 


Η όξυνση της σύγκρουσης άρχισε τον Αύγουστο του 'ό8 µε την απόπειρα του 
Παναγούλη να δολοφονήσει τον Παπαδόπουλο. Λόγω της προετοιμασίας και της 
οργάνωσης του σχεδίου στην Κύπρο ηΠ δικτατορία θεώρησε συνυπεύθυνο τον 
κύπριο ΥΠ. Εσωτερικών Γιωρκάτζη. Η κρίση αυτή οδήγησε σε Παραίτηση του 
Γιωρκάτζη και σε συνεχιζόµενες απόπειρες δολοφονίας του Μακάριου [επιχείρηση 
Ερμής 1970, επιχείρηση Απόλλων 1971, επιχείρηση Αφροδίτη 1974]. Η ελληνική 
στρατηγική στην Κύπρο απέτυχε να Ώρει συμμάχους στο εσωτερικό του νησιού µε 
αποτέλεσµα να αποκτάει όλο και περισσότερο τον χαρακτήρα «ξένης επέµβασπς». 
Από το 'ό8 µέχρι το 'Ζ0 η αναμέτρηση Αθήνας - Λευκωσίας έχει συνωμµοτικό 
χαρακτήρα, µε το στήσιμο της τρομοκρατικής οργάνωσης "εθνικό µέτωπο" και την 
πίεση της ελληνικής κυβέρνησης στην κυπριακή ηγεσία να δημιουργεί προθλήµατα 
στον διακοινοτικό διάλογο. Το "70 γίνονται εκλογές στην Κύπρο που καταγράφουν 
την ηγεμονία του Μακάριου, τον ΣεπτέµΏρη του 'Ζ] ο Γρίβας µε εντολή της 
ελληνικής κυβέρνησης επιστρέφει στο νησί και στήνει τη εοκα β' ενώ τον Ιούνη του 
'ΖΙ ξαναρχίζει ο απευθείας ελληνοτουρκικός διάλογος στην Λισαθόνα. 





Μια µικρή ανάπαυλα 


Το επόμενο διάστηµα υπήρξε µια µικρή ανακωχή. Αυτό οφείλεται πέρα από την 
αποτυχία της ελληνικής πολιτικής να αποσταθεροποιήσει τον Μακάριο, κυρίως στο 
ότι η δικτατορία αντιμετώπιζε προβλήµατα στο εσωτερικό της λόγω της οξείας 
πολιτικής κρίσης. Το διάστηµα αυτής της ανακωχής ὡστόσο, στράφηκε ξανά σε 
διαπραγματεύσεις προς την Τουρκία για την επίτευξη της «ένωσης µε 
ανταλλάγματα». Όμως λόγω της δηµόσιας σύγκρουσης Αθήνας - Λευκωσίας, την 
δηλωμένη αντίθεση των ελληνοκυπρίων στην ένωση και την διεθνή πολιτική 
αποµόνωσπ της δικτατορίας, το αποτέλεσµα ήταν η ενίσχυση της θέσης του 
τουρκικού κράτους το οποίο δεν είχε λόγο πια να συζητά µικρής σημασίας 
ανταλλάγματα και έθαλε στο τραπέζι την υφαλοκρηπίδα και τον εναέριο χώρο στο 
Αιγαίο. Μια ακόµα εξέλιξη εκείνη την περίοδο της ανακωχής ήταν η επανέναρξη 
των διακοινοτικών συνομιλίων µε πρωτοβουλία της ελληνοκυπριακής κυβέρνησης 
Και την συµµετοχή ειδικών από την Ελλάδα, την Τουρκία, την Βρετανία, και τις 
ΗΠΑ. Οι διαπραγματεύσεις δεν μπόρεσαν να έχουν αποτελέσµατα διότι 
μεσολάβησε η ανατροπή των Μαρκεζίνη - Παπαδόπουλο από τους Γκιζίκη - 
ἱωαννίδη. 


Τελική αναμέτρηση 


Με την δικτατορία Γκιζίκη - Ιωαννίδη τελείωσε και η ανακωχή µεταξύ Αθήνας - 
Λευκωσίας. Επίσης, µετά τον θάνατο του Γρίβα και ενώ π εοκα β' δρούσε πλέον 
ολοφάνερα ως εργαλείο επέµβασης του ελληνικού κράτους, και η Αθήνα 
αντιμετώπιζε ακόµα µεγαλύτερη διεθνή απομόνωση, ο Μακάριος θεώρησε ότι 
μπορούσε να απαντήσει αποτελεσματικά µια Και Καλή ενάντια στο ελληνικό κράτος. 
Όμως στην πραγματικότητα η εοκα Β' είχε καταφέρει να πάρει µε το µέρος της 
αρκετούς χαµηλόθαθμους ελληνοκύπριους αξιωματικούς, αλλάζοντας έτσι τις 
ισορροπίες στον στρατό και κατ' επέκταση στην ελληνοκυπριακή κυβέρνηση. Έτσι 
στις 2 Ιουλίου του 1974, σε µια προσπάθεια του να αποτρέψει οριστικά την 
ελληνική επέμβαση στην Κύπρο, ο Μακάριος στέλνει επιστολή στον Γκιζίκη µε την 
καταγγελία ότι Π ελληνική κυβέρνηση ελέγχει την εοκα β' και επιχειρεί να 
καταλύσει την κρατική υπόσταση της Κύπρου, και ανακοινώνει ότι προτίθεται να 
αναδιαρθρώσει την εθνοφρουρά µε την µείωση της θητείας και την απομάκρυνση 
των ελλήνων αξιωματικών [κάτι που αν είχε εφαρμοστεί η ελληνική επέµβαση στην 
Κύπρο Θα έφτανε στο τέλος της). 


Η ανήδραση της Αθήνας ήταν άµεση µε την οργάνωση και την οριστικοποίηση του 
σχεδίου του πραξικοπήματος και της ανατροπής του Μακαρίου. Έτσι στις 15 Ιούλη 
εκδηλώθηκε το ελληνικό πραξικόπημα στην κύπρο, το οποίο, ενώ πέτυχε να 
ανατρέψει την κυβέρνηση και να θέσει το κυπριακό κράτος υπό ελληνικό έλεγχο, η 
χούντα δεν κατάφερε να εξουδετερώσει τον Μακάριο κάτι που της προσέδωσε 
τον χαρακτήρα «ξένης επέμβασης». Ο. διορισμός του Ἠ. Σαμψών ὡς νέου 
προέδρου ήταν αδύνατο να συγκαλύψει την επέµΏαση και να την εμφανίσει ὡς 





«εσωτερική κυπριακή υπόθεση». Στις 17 Ιούλη ο Τούρκος πρωθυπουργός Ετσεβίτ 
επισκέφτηκε το Λονδίνο και ζήτησε από την Βρετανική κυβέρνηση την ανάληψη 
κοινής στρατιωτικής δράσης. Όταν αυτή αρνήθηκε, η Τουρκία ξεκίνησε µόνη της 
προετοιμασίες για την στρατιωτική απόβαση που ξεκίνησε στις 20 Ιούλπ. Την ίδια 
µέρα η χούντα κήρυξε γενική επιστράτευση αλλά οἱ ισορροπίες ήταν εναντίον της. 
Στις 22 Ιούλη µε παρέµθαση του συμβουλίου ασφαλείας του ΟΗΕ οι 
εχθροπραξίες στην Κύπρο σταμάτησαν. Στις 23 Ιούλη η δικτατορία κατέρρευσε και 
παρέδωσε την κυβέρνηση στον Καραμανλή τον Α.. 


Μέχρι σήµερα 


Τα παραπάνω γράφτηκαν µε σκοπό την αμφισβήτηση της κυρίαρχης ιδεολογίας 
και του κυρίαρχου λόγου σε σχέση µε το κυπριακό ζήτημα, αλλά και για να 
τονιστεί πως γενικά ο ελληνικός ιμπεριαλισμός ζούσε και βασιλεύει και εμείς 
στεκόµαστε σταθερά ενάντια του. Είναι σηµαντικό, να καταλαβαίνεις ότι από 
µικρός/ή αυτό που μαθαίνεις είναι βασισμένο σε µια εθνική αφήγηση, της οποίας 
την εγκυρότητα πρέπει να ψάχνεις πάντα. Ακόμα περισσότερο προθληματιζόµαστε 
όταν πρέπει να ασχοληθούμε µε σηµεία όπου ο ελληνικός ιμπεριαλισμός είναι ο 
υπεύθυνος για τη διαµόρφωση της υπάρχουσας κατάστασης [όπως στη φετινή 
σύνθεση 9) και συνεχίζει να έχει θλέψεις ὡς προς αυτήν. 


Βλέψεις τις οποίες εδώ Και τέσσερις δεκαετίες έχει καταφέρει να παγιώσει στην 
κυρίαρχη αφήγηση µέσα από ένα σύνολο από Κλισέ φράσεις όπως «κατεχόμενα», 
«µαρτυρική µεγαλόνησος» ([κτλ.), αλλά και µέσα από την εξωτερική πολιτική που 
ακολούθησε σε αυτό το Χρονικό διάστηµα και συνεχίζει να ακολουθεί. Όπως 
δείξαµε, εξ’ άλλου, το ελληνικό κράτος δεν ήταν ποτέ αθώο, πόσο µάλλον σε 
αυτήν την περίοδο. Μια περίοδο που χαρακτηρίζεται από έντονες αλλαγές στο 
γεωπολιτικό χάρτη. Μια περίοδο που τα βλέμματα όλων είναι στραμμένα στη µέση 
ανατολή Και στους συνεχείς ανταγωνισμούς των Ιµπεριαλισµών των 
εµπλεκόµενων κρατών. Μια περίοδο όπου η λύση του κυπριακού μπαίνει για µια 
ακόµα φορά στο δηµόσιο λόγο, µε κοινές δηλώσεις των εκπροσώπων της 
τουρκοκυπριακής, και της ελληνοκυπριακής πλευράς, αλλά και µε συζητήσεις σε 
διεθνές επίπεδο”. Από αυτή τη διαδικασία λύσης του φυσικά δεν θα μπορούσε γα 
λείψει ο ελληνικός παράγοντας, µε δηλώσεις και παρεμβάσεις μέσω "αρμόδιων" 
προσώπων’, αλλά και µέσω των επίσημων φορέων του’, που έχουν ως στόχο 
την εμπλοκή του ελληνικού ιμπεριαλισμού. Άλλωστε ο ελληνικός ιμπεριαλισμός 
έδειχνε πάντα τις διαθέσεις του και ξέρει καλά να βγαίνει κερδισµένος σε 
περιόδους ανακατανοµής συσχετισµών δυνάµεων όπως Π τωρινή. (Μην ξεχνάμε 
ότι το ελληνικό κράτος στην ίδρυση του ήταν λιγότερο από το Ί/2 της τωρινής του 
έκτασης]. Αυτή η θέση του λοιπόν έρχεται να δείξει ξεκάθαρα ότι οι θλέψεις του 
για την περιοχή της Κύπρου δεν σταμάτησαν ποτέ να είναι µεγάλες και επιτακτικές. 





{12) Ο κ. Αντε εστίασε επίσης στις σοβαρές πολιτικές αναταράξεις στην περιοχή από 
την ένταση ανάµεσα σε ἱράν και Σαουδική Αραβία και τη ρωσοτουρκική κρίση, μέχρι τη 
διάλυση του ἱράκ και της Συρίας από την επέλαση του Ισλαμικού Κράτους. Και επισήμανε 
πως, παρά το γεγονός ότι το διεθνές περιβάλλον μοιάζει «περίπλοκο», αρκετοί εκτιμούν 
πως, ακριθώς λόγω της περίστασης, «τώρα είναι Π ώρα να βρεδεί λύση για το 
πρόβλημα» της Κύπρου. 

ΠΜ! Ρ://νννννν κα ηιἰπιετἰπ].οι/844644/αιβϊε|ε/ ερἰΚκαἰγοϊ[[α/ ρο[ΗΚΙ/εΚΚγεπιο!ᾖ!ες- 
ἀἰαρίςιννπεί-ο-κ-αἶπίο 


κο πο πω πα ΟΠ ώπλτα οκ παμπ «γα ο σσ 
των συγκεκριμένων ζητημάτων, ωστόσο επισήμανε ότι ο υπουργός Εξωτερικών έχει 
ορισμένες «εποικοδομητικές ιδέες». 
ΙΜΗΡ://νννννν.Κκαηιἰπιετἰπ[.οι/844644/αι[ϊε|ε/ ερἰΚκαἰγο[[]α/ ρο[!ΗΚ/εΚκγεπιο!ᾖ!ες- 
ἀἰαρίς[ννπεί-ο-ἰκ-αἶπίο 


{14) Στο κομμάτι µε επικεφαλίδα ΘΕΣΕΙΣ ΤΗΣ ΕΛΛΑΔΑΣ ΣΤΟ ΚΥΠΡΙΑΚΟ 
ΙΙ Ρ://νννννν.πια.οτ/κγριῖακο/ 











Τι σηµαίνει να σχεδιάζεις σε ένα σύνορο 


Στην προσπάθεια µας να προσεγγίσουμε το µάθηµα και να βρούμε µε ποιόν 
τρόπο θα μπορούσαμε να σχεδιάσουµε πάνω σε ένα σύνορο, µας δημιουργήθηκε 
η ανάγκη να κατανοήσουμε τι πραγματικά συνέβη εκεί, πέρα από την στείρα 
διαδικασία του τυποποιηµένου σχεδιασμού. Να καταλάβουμε πως μπορούμε να 
σχεδιάσουμε αποσκοπώντας στην «ένωση δύο πολιισµών» όταν υπονοείται πως ο 
ένας υπερτερεί του άλλου, σύµφωνα µε τα δυτικά πρότυπα ανάπτυξης, και ο πιο 
«υπανάπτυκτος» πρέπει να ακολουθήσει το παράδειγµα του πιο «εξελιγμένου». Να 
καταλάβουμε τι µπορεί να παραθλέπουµε όταν εστιάζουµε μονομερώς στην πιο 
Καλαίσθητη μορφολογική λύση. Εξετάζοντας τις ιστορικές συγκυρίες, που 
αναπόφευκτα διαμόρφωσαν τους κοινωνικούς συσχετισµους στις περιοχές 
εκατέρωθεν της νεκρής ζώνης, αλλά και στην Κύπρο γενικότερα, γίνεται ξεκάθαρο 
πως η ανάπτυξη µιας «χωρικής στρατηγικής για την μετατροπή µιας γεκρής ζώνης, 
σε έναν χώρο ενοποιητικό» δεν είναι κάτι τόσο απλό και αθώο. Για την ακρίβεια, 
είναι κάτι που ξεφεύγει κατά πολύ από τις όποιες προθέσεις του αρχιτέκτονα, 
καθώς τα υπάρχοντα συμφέροντα, για την μέγιστη εκμετάλλευση των δυνατοτήτων 
της περιοχής, µε όρους πάντα καπιταλιστικούς, είναι αυτά που καθορίζουν την 
πραγματική εξέλιξη των ανθρώπινων σχέσεων. 


Πρέπει να γίνει σαφές ότι, παρ΄όλες τις καλές προθέσεις για ένα µέλλον χωρίς 
διαχωρισμµούς και κοινωνικούς αποκλεισμούς, εάν το σενάριο της ενοποίησης 
ήταν µια ρεαλιστική προοπτική, δεν θα γινόταν για λόγους κοινωνικής ευαισθησίας 
και αναγνώρισης κάποιων λανθασµένων πολιτικών επιλογών. Όπως και στο 
παρελθόν, θα ήταν µια πολιτική που θα εξυπηρετούσε τα συμφέροντα των κρατών 
που εμπλέκονται στην Κύπρο και ,όπως και σε άλλες περιπτώσεις, θα δανειζόταν 
τα λεξιλόγια ευγενών επιστημονικών κλάδων, µεταξύ των οποίων και της 
αρχιτεκτονικής, Ώρίσκοντας µέσω αυτών δικαιολογίες Και επιχειρήματα που 
Κάνουν λόγο για δρόµους που «συγκλίνουν» και επίπεδα που «ολισθαίνουν» προς 
την ανάπτυξη Και την επανασύνδεση. Εμείς ξέρουμε πως η ύπαρξη των συνόρων 
δηλώνει ταυτόχρονα και την ύπαρξη διαφορετικών συμφερόντων και κρατικών 
ανταγωνισµών. Με το να σχεδιάζουμε εκεί παίρνουμε ενεργό ρόλο στο 
στρατηγικό τους παιχνίδι. 


Έχουμε πει και θα το ξαναπούµε πως δεν υπάρχουν σχεδιαστικές-αρχιτεκτονικές 
λύσεις σε πολιτικά προβλήματα, και το θέµα της Κύπρου είναι ξεκάθαρα τέτοιο. 
Πρέπει να πούμε επίσης, πως οι καθηγητές µας το ξέρουν αυτό πολύ καλά, δεν 


είναι καθόλου θλάκες [τουλάχιστον όχι όλοι. Έτσι, ενώ βάλανε ένα προφανώς 
άπιαστο θέµα, προσπάθησαν να αποφύγουν τις δυσκολίες του, ξεκαθαρίζοντας 
πως μιλάνε για µια υποθετική κατάσταση στην οποία η Λευκωσία ενώνεται. Ο 
ρόλος του αρχιτέκτονα σε αυτή την περίπτωση μάλλον Θα ήταν να την ενώσει πιο 
Πολύ| Αφού λοιπόν έγινε η ανάλυση, στη συνέχεια πετάχτηκε στα σκουπίδια, αφού 
ήδη ήταν προαποφασισµένο ότι Π λύση στο οποιοδήποτε πρόβλημα είναι η µαζική 
κατοικία. Έτσι καθηγητές και φοιτητές δε Χρειάστηκε να σπάσουν το κεφάλι τους 
για να κάνουν σοβαρές ερωτήσεις Και να δώσουν αξιοπρεπείς απαντήσεις, γιατί 
µάλλον κάτι τέτοιο θα ήταν αδιέξοδο. Παρόλα αυτά µπορούν να λένε πως 
αναμετρήθηκαν µε το δύσκολο ζήτημα της Κύπρου και να το Βάλουν και αυτό στο 
Βιογραφικό τους. 


Αναµετρήθηκαν επίσης µε τη μνήμη. Γιατί είναι ξεκάθαρο πως αρκεί να μιλήσεις 
για µνήµη, για σύνδεση, για συρραφή, έτσι γενικά και αόριστα, ή έστω να τα 
βάλεις σε µια πινακίδα µε ὡραία και µεγάλα γράµµατα και φόντο το καλό σου το 
θρι ντι. Γιατί τι άλλο µπορεί να εἶναι η µνήµη σε αυτή τῃ σχολή πέρα από τον 
εννοιολογικό μανδύα που θα σε βοηθήσει να ντύσεις τα φοβερά σου σχέδια; Και 
πόση σημασία µπορεί να έχει πια η ιστορία δύο πληθυσμών που αναγκάστηκαν να 
εκτοπιστούν και να ζήσουν διαχωρισµένοι ο ένας από τον άλλο, µπροστά στο 
αρχιτεκτονικό σου μεγαλείο; Η σύνθεση αυτή εἶναι το Καλύτερο παράδειγµα της 
ισοπεδωτικής µεγαλομανίας του αρχιτέκτονα, η οποία δε γνωρίζει εμπόδια. Η 
φαντασία είναι το όριο Και οι χάρτες απλά σχήµατα για να εµπνευστείς. 


Φέτος, δεν έχουµε όµως παράπονο, γιατί στη σύνθεση 9 µάθαµε κάποια 
πράγματα. Μάθαµε πως εἶναι µαλακία να αφήνεις ένα ηλίθιο µάθηµα [Ώλέπε 
ΦῃθηΖ6η] για την επόµενη χρονιά, γιατί οἱ πιθανότητες λένε πως το θέµα θα 
χειροτερέψει. Οι φιλοδοξίες των καθηγητών µας, ασταμάτητα σε ανοδική πορεία, 
δε λένε να πιάσουν ταβάνι και όσο πιο δύσκολο και άπιαστο ένα θέµα, τόσο 
καλύτερο για αυτούς. Επίσης φέτος, για πρώτη φορά εδώ και χρόνια, δεν υπήρξε 
διχασµός των καθηγητών. Μάθαµε λοιπόν τι είναι αυτό που θα φέρει οµόνοια στη 
σχολή. Τα οί διεθνή θέµατα. 


Πάντως, για όποιον δεν το έχει καταλάβει ακόµα, να πούµε πως όσο τα µαθήµατα 
απομακρύνονται από κάθε περιεχόµενο που θα μπορούσαν να έχουν, τόσο εμείς 
θα βάζουμε τα {ητήµατά µας ξανά και ξανά. Και όσο και αν η πορεία που έχει 
πάρει η σχολή δείχνει προς το αντίθετο, εµείς θα ξέρουμε πως υπάρχει ουσία 
στις λέξεις Και στα νοήµατα που χρησιμοποιούμε, πως δεν είναι στολίδια που 
βοηθάνε να πουλάμε αυτά που σχεδιάζουμε. Ότι εν τέλει, όσα σχεδιάζουμε δεν 
εἶναι απλώς µορφές που αφορούν την αισθητική, αλλά κουβαλάνε αντιλήψεις και 
Πολιτικές για τον κόσµο γύρω µας. Και αυτά δε ὃα τα παραχωρήσουµε. 


Φέτος το µάδηµα του αρχιτεκτονικού 
σχεδιασμού Ὁ καλεί στο σχεδιασμό της 
γκρίζας ζώνης της Κύπρου, δέτοντας ὡς 
στόχο τη «συρραφή» της ελληνοκυπριακής µε 
την τουρκοκυπριακή πλευρά στο πλαίσιο µίας 
«μελλοντικής, ενιαίας Λευκωσίας». 

Τι σηµαίνει να σχεδιάζει κάποιος για ένα τόπο 
τον οποίο δεν έχει επισκεφτεί ποτέ και του 
οποίου τις πολιτισμικές, πολιτικές και 
κοινωνικές συνθήκες αγνοεί; Πόσο μάλλον 
όταν αυτός ο κάποιος εἶναι φοιτητής ενός 
Ὀν ο ΟΠΗ ΤΠΤΟΤΗΣ.ΤΤΟΣΟΤΟΤΙ ζοχ με το 
ελληνική δευτεροβάδµιας εκπαίδευσης και 
συνήθως περήφανος φορέας της ελληνικής 
εκδοχής της ιστορίας; Πώς µπορεί να μιλήσει 
για τη γκρίζαζώνη της Κύπρου; 

Μία περιοχή του παγκόσμιου χάρτη οι 
συνθήκες της οποίας διαμορφώδηκαν µεταξύ 
άλλων και µε την εμπλοκή του ελληνικού 
ιμπεριαλισμού, ο οποίος όχι µόνο υπήρξε 
καταλυτικός για την ύπαρξη της, όχι µόνο 
είχε, αλλά μοιάζει να εξακολουδεί να έχει 


Στο µάδηµα βέβαια µπορεί να µη μιλά κανείς 
για όλα αυτά, µε τέτοιους τρόπους. Μπορεί να 
γίνεται απλώς µια χλιαρή αναφορά, σε έννοιες 


όπως π μνήμη Και η ιστορία, χωρίς να 


αναφέρουμε ποτέ τίνος τη μνήμη και τίνος την 
ιστορία λαμβάνουμε υπόψη και ταυτόχρονα 
ποιες άλλες αποκλείουµε. 





